แนวโน้ม SET ลงตามตปท. วิตก “เงินเฟ้อ” สูง กดดันเฟดใช้ยาแรงขึ้นดอกเบี้ย
แนวโน้ม “ดัชนี” เช้านี้แกว่งลงตามตลาดหุ้นสหรัฐฯ นักลงทุนกังวล “เฟด” ปรับขึ้นดอกเบี้ย 0.75% ในการประชุมรอบต่อไป
แนวโน้ม “ดัชนี” เช้านี้แกว่งลงตามตลาดหุ้นสหรัฐฯ นักลงทุนกังวล “เฟด” ปรับขึ้นดอกเบี้ย 0.75% ในการประชุมรอบต่อไป
6 พ.ค. 2565

นายอภิชาติ ผู้บรรเจิดกุล ผู้อำนวยการสายงานวิเคระห์หลักทรัพย์ บล.ทิสโก้ กล่าวว่า แนวโน้มตลาดหุ้นไทยเช้านี้มีแนวโน้มแกว่งตัวลงตามทิศทางตลาดหุ้นสหรัฐวานนี้ร่วงหนักกว่า 1 พันจุด โดยได้รับแรงกดดันจากทิศทางอัตราเงินเฟ้อที่ดีดตัวสูงขึ้น ส่งผลให้นักลงทุนกลับมากังวลว่าธนาคารกลางสหรัฐฯ (เฟด) อาจต้องใช้ยาแรงด้วยการปรับขึ้นอัตราดอกเบี้ยถึง 0.75% ในการประชุมรอบต่อไป
นอกจากนี้ค่าเงินดอลลาร์แข็งค่าขึ้นอย่างต่อเนื่อง และอัตราผลตอบแทนพันธบัตรสหรัฐพุ่งทะลุ 3% เป็นระดับสูงสุดในรอบหลายปี ยังเป็นปัจจัยที่กดดันอย่างต่อเนื่อง
โดยให้แนวรับไว้ที่ 1,620-1,630 จุด และแนวต้าน 1,650 จุด